**SERIAL KILLER**

Karakterark

**Robin ser sig om, da han første gang træder ind på politiskolen, han noterer sig at der er lidt rodet hist og her, og der da er nogle ting som man kan rette op på.
Du går ind til undervisningen, præcist til tiden. Inspektøren sidder i lokalet, og da du er den første der træder ind, spørger han dig om hvordan du ville forholde dig i en situation hvor der kommer en hen og tager fat omkring din hals.
Du svarer ham, at du aldrig ville komme i den situation i første omgang, da du selvfølgelig altid er vågen nok. Inspektøren kigger på dig, ryster på hovedet af din egen overbevisning om at du er perfekt, og beder dig sætte dig ned.**

**Navn:** Robin Neal

**Alder:** 26

**Nøgleord:** Perfektionisten, lettere irriterende, vil gøre alt på sin måde, og det skal bare være perfekt

**Status + bolig:** Du har en kæreste der hedder Silva, i har været sammen i over et år, og i bor normalt sammen i et lille hus i byen. Hun er for tiden ude at rejse.

**Familie:** Du har kun din mor tilbage, din far døde, i et forsøg på at stoppe nogle der overfaldt en gammel dame, han var en meget ædel person, og arbejdede som snedker, din mor er skattetaxator, og det er fra hende du har fået det at være perfektionist.

**Baggrund:** Du blev født i en lille lejlighed inde midt i byen, her har du også vokset op. Din døde da du var 4, så størstedelen af din opvækst har din mor stået for, hun er meget perfektionistisk og har også fået dig til at blive det. Du har været utroligt god i skolen, og fået topkarakterer hele vejen igennem, du har dog ikke ret meget fritid, da det meste går på sådanne ting. Du har en kæreste der hedder Silva, som du er meget glad for. Hun er dog for tiden ude at rejse, hun arbejder for et større firma, og er en smule ældre end dig. Da du var færdig i skolen startede du på politiskolen. Du kom hurtigt ind, og du har fulgt alle regulativer og paragraffer meget nøje lige siden. De fleste på stationen kan godt lide dig, blandt andet fordi du altid udfylder alle rapporterne på en måde, så ingen kan sætte en finger på fejl eller mangler for den sags skyld. Men der er også nogle som ikke synes alt for godt om dig, fordi du ofte forsøger at rette på dem. Religion har aldrig sagt dig meget, og du holder dig mere til hårde fakta. I de mest pressede situationer ændrer din personlighed sig, du bliver en utroligt sløset og vred mand, du har kun ganske få gange oplevet dette, men du har svært ved at komme tilbage til dig selv. Din kæreste ved intet om dette, men et par af dine kollegaer har oplevet det. Du kan oftest ikke huske hvad der er sket, men du vågner op med en stor hovedpine, og er meget konfus, du plejer bare at tage nogle hovedpinepiller og glemme alt om det, men dine venner fortæller dig at du bliver meget skræmmende.

**Forhold:**

**James Smith;** I er gode venner og har været det længe. Du føler at James stoler på dig og du stoler på James uden tøven.

**Melanie Morrison;** Du bryder dig slet ikke om hende, du kan slet ikke tage at hun har sorte negle og virker så anderledes, hvad er der dog galt med hende?, hvorfor kan hun ikke bare passe ind. Du kan slet ikke forlige dit verdensbillede med hende.

**Frank Mulholland;** Du kan ikke tage ham, hvorfor tror han at han ved det hele, han ved jo i virkeligheden intet, du er godt klar over at du ved bedre.